open-index/open-wikipedia-markdown huggingface dataset:
Riku Helenius

**Riku Tapio Helenius** (s. 1. maaliskuuta 1988 Pälkäne) on suomalainen uransa lopettanut jääkiekkomaalivahti.

## Pelaajaura
Helenius on Ilveksen kasvatti. Hän pelasi kauden 2005–2006 päätteeksi alle 18-vuotiaiden MM-kisoissa ja torjui Suomelle hopeaa. Hänet valittiin kisojen parhaaksi maalivahdiksi ja Tampa Bay Lightning varasi hänet NHL:ään ensimmäisellä kierroksella . Tulokaskausi 2006–2007 SM-liigassa meni pilalle olkapäävamman takia. Sairausloma piteni niin paljon, että Ilves hankki Tuukka Raskin kakkosmaalivahdiksi Pasi Häkkisen Rauman Lukosta loppukaudeksi.

Kesällä 2007 Helenius teki kolmevuotisen tulokassopimuksen Tampa Bay Lightningin kanssa ja kauden 2007–2008 hän pelasi WHL-juniorisarjan Seattle Thunderbirdissä. Kaudella 2008–2009 hän pelasi ECHL:n Augusta Lynxissä ja Mississippi Sea Wolvesissa.

Tammikuussa 2009 Helenius sai kutsun ylös Tampa Bay Lightningin kokoonpanoon ja pelasi ensimmäisen kerran NHL:ssä 30. tammikuuta.

Tammikuun 2010 lopulla Tampa Bay lähetti Heleniuksen Ruotsin Elitserienin Södertälje SK:hon. Vuonna 2011 hän teki JYPin kanssa 2+1 vuoden mittaisen sopimuksen. JYPissä kausi päättyi mestaruusjuhliin, ja Helenius voitti myös SM-liigan parhaalle maalivahdille jaettavan Urpo Ylönen -palkinnon vallaten paikan liigan 1. tähdistökentällisessä. Kesäkuussa 2012 Tampa Bay Lightning ilmoitti tehneensä kaksivuotisen sopimuksen Heleniuksen kanssa.

17. joulukuuta 2013 Lightning ilmoitti että Helenius ei jatka AHL-joukkue Syracuse Crunchin riveissä.

Kaudeksi 2014–2015 Helenius siirtyi Jokereihin kaksivuotisella sopimuksella. Keväällä 2016 Hän solmi kaksivuotisen jatkosopimuksen seuran kanssa. Kesäkuussa 2017 Heleniuksen sopimus koskien kautta 2017–2018 purettiin yhteisymmärryksessä.

Kaudella 2017–2018 Helenius siirtyi Jokereista KalPaan lainaksi tuuraamaan loukkaantunutta Niko Hovista. Pari kuukautta kestänyt pätkäsopimus ei poikinut jatkoa ja sen jälkeen Helenius teki loppukauden kattavan sopimuksen kasvattajaseuransa Ilveksen kanssa.

Kesäkuussa 2019 Helenius teki marraskuun maajoukkuetaukoon asti kestävän sopimuksen JYPin kanssa. Hän tuurasi loukkaantunutta Markus Ruusua. Marraskuussa Helenius teki loppukauden mittaisen sopimuksen Pelicansiin, jonka ykkösmaalivahti Tomi Karhunen oli siirtynyt kesken kauden SC Berniin.

Elokuussa 2021 Helenius ilmoitti lopettavansa pelaajauransa ja siirtyvänsä maalivahtivalmentajaksi Jokereiden junioriorganisaatioon. Helenius siirtyi Jukureiden maalivahtivalmentajaksi loppuvuodesta 2023 ja HIFK:hon keväällä 2025.

## Tilastot

### Maajoukkuetilastot

## Lähteet

*
*
*
*

### Viitteet
Näpsijät

**Näpsijät** (*Hemitriccus*) on napsijoiden heimoon kuuluva lintusuku. Sukuun kuuluu 22 lajia.

## Näpsijöihin (''Hemitriccus'') kuuluvia lajeja
* Acrennäpsijä (*Hemitriccus cohnhafti*)
* Boliviannäpsijä (*Hemitriccus spodiops*)
* Brasiliannäpsijä (*Hemitriccus inornatus*)
* Etelännäpsijä (*Hemitriccus kaempferi*)
* Etelänrillinäpsijä (*Hemitriccus griseipectus*)
* Haamunäpsijä (*Hemitriccus iohannis*)
* Haarapyrstönäpsijä (*Hemitriccus furcatus*)
* Harmaaohjasnäpsijä (*Hemitriccus flammulatus*)
* Kanelirintanäpsijä (*Hemitriccus cinnamomeipectus*)
* Lattanokkanäpsijä (*Hemitriccus minor*)
* Nokikurkkunäpsijä (*Hemitriccus granadensis*)
* Oliivinäpsijä (*Hemitriccus josephinae*)
* Pikkunäpsijä (*Hemitriccus nidipendulus*)
* Rillinäpsijä (*Hemitriccus zosterops*)
* Ruso-ohjasnäpsijä (*Hemitriccus obsoletus*)
* Rusokurkkunäpsijä (*Hemitriccus rufigularis*)
* Rusonäpsijä (*Hemitriccus mirandae*)
* Valko-ohjasnäpsijä (*Hemitriccus diops*)
* Valkovatsanäpsijä (*Hemitriccus margaritaceiventer*)
* Vihernäpsijä (*Hemitriccus orbitatus*)
* Viirukurkkunäpsijä (*Hemitriccus minimus*)
* Viirurintanäpsijä (*Hemitriccus striaticollis*)

## Lähteet

## Aiheesta muualla
*ITIS: Hemitriccus
Chalcosoma

***Chalcosoma*** on kovakuoriaisiin (Coleoptera) kuuluva suku.

## Lajeja
* *[[Chalcosoma atlas]]*
* *[[Chalcosoma caucasus]]*
* *[[Chalcosoma chiron]]*
* *[[Chalcosoma janssensi]]*
* *[[Chalcosoma moellenkampi]]*

## Aiheesta muualla
* ''Chalcosoma'' (Genus), ZipcodeZoo.com (englanniksi)
3. divisioona

**3. divisioona** voi tarkoittaa seuraavia asioita:

## Asevoimien yhtymät
;Suomen maavoimien yhtymiä eri aikakausilta:
* Suomen 3. divisioona (1918–1939)
* 3. divisioona (talvisota)
* 3. divisioona (jatkosota)
* Suomen 3. divisioona (1945–)
;Muut valtiot
*Saksan 3. jalkaväkidivisioona
*Saksan 3. panssaridivisioona
*Saksan 3. vuoristodivisioona

## Urheilu
*eri palloilulajien sarjajakojen 3. divisioonaa
4. divisioona

**4. divisioona** voi tarkoittaa ainakin seuraavia asioita:

## Asevoimien yhtymät
;Suomen maavoimissa:
* 4. divisioona (talvisota)
* 4. divisioona (jatkosota)
;Muualla
*Saksan 4. jalkaväkidivisioona
*Saksan 4. panssaridivisioona
*Saksan 4. vuoristodivisioona
*Yhdysvaltain 4. jalkaväkidivisioona
8. divisioona

**8. divisioona** voi tarkoittaa seuraavia asioita:

## Asevoimien yhtymät
;Suomi
* 8. divisioona (talvisota)
* 8. divisioona (jatkosota)
;Muut maat
* Brittiläinen 8. panssaridivisioona
* Saksan 8. panssaridivisioona
* Saksan 8. vuoristodivisioona
Gabriella Dorio

**Gabriella Dorio** (s. 27. kesäkuuta 1957 Veggiano) on italialainen keskimatkojen juoksija. Hän voitti olympiakultaa 1 500 metrin juoksussa Los Angelesissa 1984.

Gabriella Dorio aloitti aikuisten arvokisauransa 17-vuotiaana Rooman EM-kilpailuissa 1974 sijoittuen 1 500 metrin juoksussa yhdeksänneksi. Seuraavana vuonna hän saavutti nuorten EM-kilpailuissa pronssia. Hän kilpaili tuolloin myös maastojuoksussa ja sijoittui MM-kilpailuissa neljänneksi vuonna 1975 ja kolmanneksi vuonna 1976. Montréalin 1976 olympialaisissa hän sijoittui 1&nbsp;500 metrillä kuudenneksi, ja samoin kävi Prahan EM-kilpailuissa 1978. Moskovan 1980 olympialaisissa hän sijoittui päämatkallaan neljänneksi ja 800 metrillä kahdeksanneksi. Neljä päivää olympialaisten jälkeen hän alitti 1&nbsp;500 metrillä neljän minuutin rajan ensimmäisenä ei-itäeurooppalaisena naisjuoksijana.

Dorio voitti sisäratojen Euroopan-mestaruuden 1&nbsp;500 metrillä Milanossa 1982. Saman vuoden ulkoratojen EM-kilpailuissa Ateenassa hän saavutti 1&nbsp;500 metrillä pronssia. Vuonna 1983 Helsingin MM-kilpailuissa 167-senttinen torinolainen sijoittui 1&nbsp;500 metrillä seitsemänneksi. Los Angelesin 1984 olympialaisten 1&nbsp;500 metrin juoksusta olivat poissa Helsingin MM-kisojen viisi parasta. Viisi päivää aiemmin 800 metrillä neljänneksi sijoittunut Dorio pysytteli juoksun aikana pitkään taustalla ja nousi vasta viimeisellä kierroksella voittoon ohi Doina Melinten. Dorion aviomies oli luvannut hänelle voitosta kylvyn viinissä.

## Lähteet

* 
* 
* 

### Viitteet
Attilat

**Attilat** (*Attila*) on tyrannien heimoon kuuluva lintusuku.

## Attiloihin (''Attila'') kuuluvia lajeja
* Harmaahuppuattila (*Attila rufus*)
* Kaappariattila (*Attila spadiceus*)
* Kaneliattila (*Attila cinnamomeus*)
* Kelta-attila (*Attila torridus*)
* Pikkuattila (*Attila citriniventris*)
* Rusopyrstöattila (*Attila phoenicurus*)
* Valkosilmäattila (*Attila bolivianus*)

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006) 
* ITIS: Attila
Frank O’Mara

**Frank O'Mara** (s. 17. heinäkuuta 1960 Limerick, Irlanti) on entinen irlantilainen juoksija, kaksinkertainen sisäratojen maailmanmestari.

O'Mara selviytyi Helsingin MM-kilpailuissa 1983 välieriin 1&nbsp;500&nbsp;metrillä. Stuttgartin EM-kilpailuissa 1986 hän sijoittui samalla matkalla kahdeksanneksi ajalla 3.42,90 
. O'Mara voitti sisäratojen maailmanmestaruuden 3&nbsp;000&nbsp;metrillä Indianapolisissa 1987 ajalla 8.03,32. Hän kukisti hopeaa saaneen maanmiehensä Paul Donovanin seitsemällä sadasosasekunnilla. Myöhemmin samana vuonna hän oli Rooman MM-kilpailuissa 5&nbsp;000&nbsp;metrillä yhdeksäs.

O'Mara sijoittui viidenneksi Budapestin 1989 MM-hallikisojen 3&nbsp;000&nbsp;metrillä ajalla 7.52,21. Kaksi vuotta myöhemmin Sevillan kisoissa hän voitti toistamiseen matkan sisäratojen maailmanmestaruuden ennätyksellään 7.41,14. Saman vuoden Tokion MM-kisoissa hän putosi 5&nbsp;000&nbsp;metrillä alkuerissä. Toronton MM-hallikisoissa 1993 hän sijoittui 3&nbsp;000&nbsp;metrillä kymmenenneksi.

O'Mara on pituudeltaan 176&nbsp;cm ja hän painoi aktiiviuransa aikana 61&nbsp;kg.

## Ennätykset
;Ulkoradat
:1 500 m – 3.40,53 (1983)
:Maili – 3.51,06 (1986)
:3 000 m – 7.42,58 (1993)
:5 000 m – 13.13,02 (1987)
;Sisäradat
:Maili – 3.52,30 (1986)
:3 000 m – 7.41,14 (1991)

## Lähteet
*

### Viitteet
Yleisurheilun sisäratojen Euroopan-mestaruuskilpailut 1983

**[[Yleisurheilun sisäratojen Euroopan-mestaruuskilpailut]]** järjestettiin vuonna 1983 Budapestissa, Unkarissa. Kisojen ajankohta oli 5.–6. maaliskuuta.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 1983

## Lähteet
*
Kazanin kaanikunta

**Kazanin kaanikunta** ( ja ) oli vuosina 1438–1552 toiminut tataarien feodaalinen valtio, joka sijaitsi entisen Volgan Bulgarian alueella eli nykyisen Tatarstanin, Marimaan, Tšuvassian ja Mordvan alueilla sekä osittain Udmurtian ja Baškortostanin alueilla. Kaaninkunnan pääkaupunki oli Volga- ja Kazanka-jokien yhtymäkohdassa sijaitseva Kazan.  

## Maantiede
Kaanikunnan alue muodostui Bolğarin, Cükätäwin, Kazanin ja Qaşanin valtakuntien maista, joissa asuivat muslimibolgaarit, sekä muista maista, jotka alun perin kuuluivat Volgan Bulgariaan. Kaanikunnan pääjokia ja -väyliä olivat Volga-, Kama- ja Vjatka-joet.

## Väestö
Suurin väestöryhmä olivat tataarit, joskaan kyseinen nimitys ei tiettävästi ollut kaaninkuntalaisten omassa käytössä. He tunnistautuivat yleensä "muslimeina" ja "kazanilaisina", tai vaihtoehtoisesti "Kazanin turkkilaisina". Puhutuin- ja virallinen kieli oli "Volgan turkki" (*İdel buyı törki tele*), eli vanha tataari. Valtionuskonto oli sunnalainen islam (hanafi). Muihin kansoihin lukeutui venäläiset, marit, tšuvassit, nogait, baškiirit, armenialaiset ja keskiaasialaiset.

Kaanikunnan aristokraattisen luokan arvonimiä olivat etenkin soltan, bäk, ämir ja morza.

## Historia
Kazanin kaupungin perustivat alun perin noin 1000-luvulla bolgaarit, jotka olivat Pontisen aron turkkilaisia soturiheimoja.

Kazanin kaanikunta oli yksi kahdeksasta kaaninkunnasta, jotka muodostuivat Kultaisen ordan hajaannuttua 1400-luvun lopulla. Se oli Krimin, Astrahanin ja Siperian ohella yksi sotilaallisesti ja hallinnollisesti voimakkaista kaanikunnista. Kazanin kaanikunnan perusti Uluġ-Muhammad (الغ محمد), joka nousi valtaan paikallisen aateliston tukemana. 

Tsaari Iivana Julman hallitsema Moskovan Venäjä valtasi pääkaupunki Kazanin piirityksen jälkeen lokakuussa 1552. Samalla Venäjä valtasi kaanikunnan kokonaan ja liitti sen osaksi alueitaan.

## Lista kaaneista

* 1) Oluğ-Möxämmät (اولوغ محمد)
* 2) Mäxmüt (محمود)
* 3) Xälil (خلیل)
* 4) İbrahim (ابراهیم)
* 5) İlham (الهام)
* 6) Möxämmät-Ämin (محمد امین)
* 7) Mamıq
* 8) Ğabdel-Latıyf (عبد اللطيف)
* 9) Şah-Ğali (شاه علی)
* 10) Säxib-Gäräy (صاحب كراى)
* 11) Safa-Gäräy (صفا گرای)
* 12) Can-Ğali (جان علی)
* 13) Ütämeş-Gäräy
* 14) Yädegär-Möxämmät (یادگار محمد) 

## Lähteet
* 

### Viitteet
Smalahove

**Smalahove** () on norjalainen perinneruoka, joka on peräisin Vestlandet'sta. Se valmistetaan lampaan päästä.

## Perinne
Smalahove on joulunodotusruokaa. Perinteisesti ensimmäinen smalahove-ruokailu vuodessa oli marraskuussa ja viimeinen smalahove-ateria syötiin viimeisenä adventtina ennen joulua. Kyseistä pyhäpäivää kutsuttiin lempinimellä likasunnuntai (). 

## Valmistus
Kaupasta saa hankituksi sekä nyljettyä että nylkemätöntä lampaanpäätä. Aloittelijat tyytyvät nyljettyyn, kun taas kokeneemmat voivat suosia nylkemätöntä raaka-ainetta. Tyypillinen annos per ruokailija on puolikas päätä. Ruokalajia valmistetaan eri tavoin ja erilaisilla lisukkeilla. Yhden pään valmistamiseen käytetään kuusi litraa vettä, puolitoista kiloa suolaa ja 175 grammaa sokeria. Peruna ja lanttu sopivat lisukkeiksi.

Pää puhdistetaan karvoista ja ihosta, halkaistaan kahtia ja liotetaan vedessä yön yli. Sen jälkeen sitä liotetaan suolaliuoksessa kolme vuorokautta. Sitten pää savustetaan ja kuivataan tilassa, jossa on hyvä ilmanvaihto. Päästä voi keittää keittoa ja tarjota smalahove keittämisessä syntyneen lihaliemen, perunoiden, lantun ja ohuen *[[flatbrød]]*-leivän kera. Liha on valmista, kun se irtoaa leukaluusta, mikä tapahtuu yleensä noin 2,5 tunnin keittämisen jälkeen.

Smalahove voidaan vaihtoehtoisesti keittää vedessä tai höyryttää ritilällä tai tikun päässä. Perinteisesti sitä keitettiin tai höyrytettiin 4-5 tuntia, mutta nykyisin katsotaan jo 2,5 tunnin antavan hyvän tuloksen.

## Nauttiminen
Kun ruoka on valmista, voivat ruokailijat alkaa irrottaa lihaa päästä. Se kääritään ohueen vaaleaan leipään, joka kastetaan ensin liemessä. Olut ja akvaviitti ovat yleisiä ruokajuomia.

Yleisimmin ruokalaji tarjoillaan keitettyjen perunoiden, keittovaiheessa syntyvän lihaliemen ja lanttusoseen kanssa. Se voidaan tarjoilla myös vihreiden herneiden ja pekonin kera.

Syöminen aloitetaan korvasta, koska siinä on paljon rasvaa ja se kannattaa syödä lämpimimpänä. Sama koskee silmän nauttimista. Kallon leikkaaminen aloitetaan sen etuosasta, josta leikataan taaksepäin hampaiden välistä, jolloin leuka halkeaa ja silmä on helppo saada ulos. Silmä leikataan huolellisesti irti ja siitä raaputetaan varsinainen silmämuna irti. Jäljelle jäänyttä silmälihasta pidetään koko lampaan parhaana osana, kunhan se syödään lämpimänä. Silmä voidaan myös kastaa akvaviittiin, jossa sitä pidetään muutamia sekunteja, jonka jälkeen koko lasin sisältö kumotaan yhdellä ryypyllä. Kieli on myös monien herkkua. Lopuksi syödään jäljellä oleva liha kallosta kohti etuosaa, kunnes leuan ympärillä oleva liha, jossa on vähiten rasvaa, jää viimeiseksi.

## Katso myös
*Lammas

## Lähteet
Italian jalkapalloliitto

**Italian jalkapalloliitto** (ital. *Federazione Italiana Giuoco Calcio, FIGC*) on Italian jalkapallon kattojärjestö.

Liitto on perustettu vuonna 1898. Se on sekä Fifan että Uefan perustajajäsen. Liiton päämaja sijaitsee Roomassa. Sen nykyinen puheenjohtaja on Giancarlo Abete.

Liiton alaisuudessa toimivat ammattilaissarjoista vastaavat Lega Calcio ja Lega Pro sekä amatöörisarjat. Se vastaa lisäksi miesten ja naisten sekä nuorten maajoukkueiden toiminnasta.

## Aiheesta muualla
*FIGC
Torsten Voss

**Torsten Voss** (s. 24. maaliskuuta 1963 Güstrow) on entinen itäsaksalainen kymmenottelija ja olympiamitalisti. Yleisurheilu-uransa jälkeen hän kunnostautui myös rattikelkkailijana.

Voss sijoittui vuonna 1981 nuorten EM-kilpailujen kymmenottelussa hopealle. Seuraavana vuonna hän osallistui aikuisten EM-kilpailuihin Ateenassa mutta keskeytti. Helsingin MM-kilpailuissa 1983 hän sijoittui seitsemänneksi. Los Angelesin 1984 olympialaisiin hän ei osallistunut maansa olympiaboikotin vuoksi.

Stuttgartin EM-kilpailuissa 1986 Voss sijoittui neljänneksi. Rooman MM-kilpailuissa 1987 hän teki oman ennätyksensä 8680 pistettä ja voitti kultaa. Osalajeista hän oli paras pituushypyssä, jossa hänen tuloksensa oli 788&nbsp;cm. Ennätyssarjan muut tulokset olivat: 10,69&nbsp;s 100 metrin juoksussa, 14,89&nbsp;m kuulantyönnössä, 210&nbsp;cm korkeushypyssä, 47,96&nbsp;s 400 metrin juoksussa, 14,13&nbsp;s 110 metrin aitajuoksussa, 43,96&nbsp;m kiekonheitossa, 510&nbsp;cm seiväshypyssä (vain ottelun keskeyttänyt Tim Bright hyppäsi korkeammalta), 58,02&nbsp;m keihäänheitossa sekä 4.25,93 1&nbsp;500 metrin juoksussa. Soulin 1988 olympialaisissa Voss keräsi 8399 pistettä ja saavutti hopeaa maanmiehelleen Christian Schenkille 89 pistettä hävinneenä.

Voss siirtyi 1990-luvulla rattikelkkailun pariin ja pääsi Saksan maajoukkueeseen. Hän saavutti nelimiehiskelkkailun MM-pronssia vuosina 1995 ja 1996 sekä MM-hopeaa vuonna 1997. Naganon 1998 talviolympialaisissa hän sijoittui neljän miehen kelkkailussa kahdeksanneksi.

## Lähteet

* 
* 
* 
* 
*
Olga Bryzgina

**Olga Bryzgina** (o.s. **Vladikina**, s. 30. kesäkuuta 1963 Krasnokamsk, Permin alue) on neuvostoliittolainen pikajuoksija ja olympiavoittaja. Hänen päämatkansa oli 400 metrin juoksu.

Olga Bryzgina, silloiselta nimeltään Vladikina, juoksi 400 metrillä jo vuonna 1984 huippuajan 48,98&nbsp;s ja paransi seuraavana vuonna Canberran maailmancupissa ennätyksekseen 48,27&nbsp;s, jolla hän on vielä vuoden 2008 lopussa kaikkien aikojen maailmantilaston neljännellä sijalla. Hän saavutti 400 metrin juoksussa hopeaa Stuttgartin EM-kilpailuissa 1986. Hän osallistui myös 4 × 400 metrin viestijuoksuun, jossa Neuvostoliiton joukkue hylättiin. Vuoden 1986 loppupuolella hän avioitui pikajuoksija Viktor Bryzginin kanssa.

Rooman MM-kilpailuissa 1987 Olga Bryzgina voitti kultaa 400 metrillä ja hopeaa viestissä. Soulin 1988 olympialaisissa hän voitti kultaa 400 metrillä ajalla 48,65&nbsp;s ja viestissä maailmanennätysajalla 3.15,18. Tokion MM-kilpailuissa 1991 hän voitti kultaa viestissä mutta jäi henkilökohtaisella matkalla neljänneksi. Barcelonan 1992 olympialaisissa hän saavutti vielä hopeaa 400 metrillä ajalla 49,05&nbsp;s ja kultaa 4&nbsp;×&nbsp;400 metrillä ajalla 3.20,20.

## Lähteet

* 
* 
* 
* 
* 
*
Dikson

**Dikson** voi viitata seuraaviin:

*Dikson, kaupunkityyppinen taajama Pohjois-Venäjällä Karanmeren rannalla
*Diksoninsaari, saari Karanmeressä Pohjois-Venäjällä
*Dikson, lentokenttä Diksoninsaarella
*Dikson, satamajäänmurtaja
Pieter Vink

**Pieter Vink** (s. 13. maaliskuuta 1967 Noordwijkerhout, Alankomaat), on alankomaalainen jalkapalloerotuomari. Hänestä tuli kansainvälinen erotuomari vuonna 2004. Hän on muun muassa tuominnut EM- ja MM-karsintaotteluita, sekä Mestarien liigan otteluita.

## EM-kilpailut 2008
Vink toimi erotuomarina seuraavissa otteluissa jalkapallon EM-kilpailuissa 2008:
*  – 
*  –
Keskitetty hätäapurahasto

**Yhdistyneiden kansakuntien keskitetty hätäapurahasto** (**CERF**; ) on yksi YK:n kehittämistä katastrofiavun rahoitusjärjestelmistä. YK:n yleiskokous hyväksyi keskitetyn hätäapurahaston perustamisen 15. joulukuuta 2005. Hätäapurahaston toimintaa koordinoi  (UN OCHA)

## Lähteet
Juan Camilo Mouriño

**Juan Camilo Mouriño Terrazo** (1. elokuuta 1971 Madrid, Espanja – 4. marraskuuta 2008 México, Meksiko) oli meksikolainen poliitikko ja Meksikon sisäministeri Felipe Calderónin hallituksessa.

Mouriño oli Espanjasta saapunut maahanmuuttaja. Hänen isänsä Carlos Mouriño toimii espanjalaisen jalkapalloseuran Real Club Celta de Vigon puheenjohtajana. Hän opiskeli Tampan sekä Campechen yliopistoissa. Meksikossa Mouriño kuului kristillisdemokraattiseen Partido Acción Nacional (PAN) -puolueeseen. Meksikon sisäministerinä hän toimi tammikuusta 2008 lähtien.

Mouriño menehtyi lento-onnettomuudessa, jossa kuoli 16 henkeä ja loukkaantui 40.

## Lähteet
Viktor Tsybulenko

**Viktor Tsybulenko** ( kyrill. Віктор Цибуленко, 13. heinäkuuta 1930 Veprik – 19. lokakuuta 2013 Kiova), oli ukrainalainen keihäänheittäjä edustaen Neuvostoliittoa, olympiavoittaja Roomassa 1960.

Tsybulenkon ura huipulla oli pitkä. 188-senttinen ja 101-kiloinen Tsybulenko oli maailmantilaston kakkonen jo vuonna 1950 tuloksella 73,37. Helsingin olympialaisissa Tsybulenko jäi neljänneksi tuloksella 71,72 häviten pronssimitalin Toivo Hyytiäiselle vain 17 sentillä. EM-Bernissä Tsybulenko oli niin ikään neljäs, häviten pronssimitalin jälleen suomalaiselle, tällä kertaa Soini Nikkiselle.

Ensimmäisen arvokisamitalin Tsybulenko sai Melbournen olympialaisissa, joissa hän sai pronssia tuloksella 79,50 maailmanennätyksen tehneen Egil Danielsenin voittaessa. Tukholman EM-kisoissa 1958 Tsybulenko ei ollut mukana.

Rooman olympialaisissa Tsybulenko kiskaisi ensimmäisellä heitollaan uransa kaikkien aikojen parhaan 84,64. Sen jälkeen sääolosuhteet muuttuivat hankaliksi eivätkä parhaat tulokset enää muuttuneet; kilpailun neljä parasta heittivät lopullisen tuloksensa avauskierroksella. Kultaheitto ei ollut olympialaisten pisin keihäskaari, sillä kahdeksanneksi jäänyt Janusz Sidło oli heittänyt karsinnassa 85,14.

Tsybulenko oli mukana vielä Belgradin EM-kisoissa 1962 ja sai hopeaa Jānis Lūsisin aloittaessa neljän peräkkäisen voittonsa putken.

## Lähteet

## Aiheesta muualla
* Viktor Tsubylenko  Olympics at Sports-Reference.com
Al Franken

**Alan Stuart "Al" Franken** (s. 21. toukokuuta 1951 Manhattan, New York) on yhdysvaltalainen koomikko, kirjailija ja poliitikko. Hän toimi Minnesotan osavaltion nuorempana senaattorina vuodesta 2009 vuoteen 2018. 

Franken syntyi New Yorkissa, ja perhe muutti Minnesotaan hänen ollessaan neljävuotias. Perhe oli reformijuutalainen. Franken opiskeli Harvardin yliopistossa valtiotieteitä.

Franken tuli tunnetuksi televisio-ohjelmasta *[[Saturday Night Live]]*, jossa hän toimi näyttelijänä ja käsikirjoittajana. Hänen tunnetuin roolihahmonsa oli Stuart Smalley, joka jakoi ohjelmassa ohjeita itsetunnon kohottamiseksi päätyen aina pitämään itselleen terapiaistuntoa liittyen moninaisiin omiin henkisiin kriiseihinsä. Myöhemmin Franken profiloitui liberaalina poliittisena kommentaattorina ja kirjailijana.

Franken oli ehdolla Yhdysvaltain vuoden 2008 vaaleissa Minnesotan senaattoriksi demokraattisen puolueen ehdokkaana. Vaali oli äärimmäisen tasaväkinen ja Minnesotan korkein oikeus julisti Frankenin vaalin voittajaksi vasta puoli vuotta myöhemmin, 30. kesäkuuta 2009. Seuraavissa vaaleissa vuonna 2014 Franken valittiin uudelleen senaattiin yli kymmenen prosenttiyksikön äänten enemmistöllä republikaaniseen haastajaan Mike McFaddeniin.

Joulukuussa 2017 uutisoitiin, että Franken jättää virkansa, koska häntä syytetään seksuaalisesta ahdistelusta. Hän on korkea-arvoisin yhdysvaltalaispoliitikko, joka on ilmoittanut eroavansa ahdistelusyytösten takia. Hän jätti virkansa 2. tammikuuta 2018.

## Bibliografia
**I'm Good Enough, I'm Smart Enough, and Doggone It, People Like Me!: Daily Affirmations with Stuart Smalley* 
**Rush Limbaugh Is a Big Fat Idiot and Other Observations* 
**Why Not Me?*
**Oh, the Things I Know! 
**Lies and the Lying Liars Who Tell Them
**The Truth (with jokes)*

## Lähteet

## Aiheesta muualla
* Frankenin omat sivut
* Al Frankenin senaattorisivut
Enkhbatyn Badar-Uugan

**Enkhbatyn Badar-Uugan** (, s. 3. heinäkuuta 1985) on mongolialainen amatöörinyrkkeilijä. Badar-Uugan voitti hopeaa 54-kiloisten sarjassa amatöörien MM-kisoissa 2007. Vuonna 2008 Badar-Uugan voitti kultaa Pekingin olympialaisissa. Loppuottelussa kukistui kuubalainen Yankiel León. 

## Lähteet
*Profiili Pekingin olympialaisten sivustolla 

### Viitteet
Louie Louie

**Louie Louie** on Richard Berryn rock/rhythm and blues -kappale vuodelta 1955.  Sen on levyttänyt ainakin 1 600 eri artistia, mikä tekee siitä rock-historian eniten levytetyn kappaleen. Laulun sanat kertovat jamaikalaisesta merimiehestä, joka palaa kotisaarelleen tapaamaan rakastettuaan. 

Tunnetuimman version kappaleesta on levyttänyt The Kingsmen vuonna 1963. Single nousi parhaimmillaan Billboardin Hot 100 -listalla sijalle kaksi. The Kingsmenin versio on *[[Rolling Stone]]* -lehden 500 Greatest Songs of All Time -listalla vuodelta 2004 sijalla 55. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa ”Louie Louien” yhdenneksitoista.

Muita ”Louie Louien” levyttäneitä artisteja ja yhtyeitä ovat muun muassa The Beach Boys (1963), Toots and the Maytals (1973), Motörhead (1978), The Fat Boys (1988) ja Robert Plant (Wayne’s World 2:n soundtrackillä 1993). Vuonna  1993 Iggy Pop levytti kappaleesta version ''American Ceasar'' -albumilleen. Hän oli kirjoittanut kappaleeseen kokonaan uuden sanoituksen. 

## Lähteet
Westfaleninterrieri

**Westfaleninterrieri** on saksalainen koirarotu. Se ei ole FCI:n hyväksymä rotu, mutta on Saksan Kennelliiton VDH:n kansallisella tasolla tunnustama. VDH:n alaisuudessa toimii rotujärjestö Verein für Westfalenterrier e.V.

## Ulkonäkö
Rotu on ulkonäöllisesti sopusuhtainen, hieman saksanmetsästysterrieriä elegantimpi. Pää on pitkä ja litteä, korvien välistä ei kovin leveä. Silmät ovat pienet, syvälle asettuneet ja tummat. Korvat ovat pienet, eteenpäin taittuneet, ohuet ja V:n muotoiset. Kirsu on aina musta. Niska on vahva; rintakehä syvä ja keskileveä; selkä melko pitkä ja suora. Käpälät ovat pienehköt ja tiiviit. Häntä on korkealle asettunut, ei koskaan selän ylle kiertyvä.

Säkäkorkeus vaihtelee 32–40 cm ja paino 7–9 kg välillä. Karvapeite on aina kova ja tiheä. Karvamuunnoksia on kaksi: karkea- ja sileäkarvainen. Väritys on punertava mustilla karvoilla; usein tummalla maskilla, tummilla korvilla ja tummilla selkäkarvoilla. Toisinaan esiintyy myös black&tan-värisiä yksilöitä, mutta kyseessä on virheellinen väritys joka on periytynyt saksanmetsästysterrieriltä.

## Luonne ja käyttäytyminen
Westfaleninterrieri on luonteeltaan ystävällinen, tasapainoinen ja helposti käsiteltävä, joten se sopii myös lapsiperheisiin. Se on älykäs ja halukas tottelemaan. Se ei yleensä haasta riitaa muiden koirien kanssa, mutta kuten muutkin terrierit, se vaatii kunnon sosiaalistamisen – myös toisiin koiriin ja muihin eläimiin.

## Alkuperä
Vuonna 1970 Dorstenissa Westfalenissa paikallinen Manfred Rüter risteytti keskenään saksanmetsästysterrierin, lakelandinterrierin ja kettuterrierin. Alun perin tästä yhdistelmästä syntynyttä rotua kutsuttiin nimellä *Westdeutscher Jagdterrier* ("länsisaksanmetsästysterrieri"), mutta vuonna 1988 nimi vaihdettiin westfaleninterrieriksi.

Rotua esiintyy lähinnä Saksassa. Varmuudella tiedetään ainoastaan yksi yksilö, joka on levinnyt maan rajojen ulkopuolelle; se asuu Yhdysvalloissa.

## Käyttötarkoitus
Westfaleninterrieri on monipuolinen metsästyskoira, jolla voi metsästää sorkkaeläimiä, kettuja ja mäyriä. Se kykenee hakemaan riistaa niin maalta kuin vedestäkin ja niin maan päältä kuin altakin. Sitä voidaan käyttää niin jäljestykseen kuin myös lintujen noutamiseen vedestä. Se on työskennellessään äänekäs. Perhekoirana sille on tarjottava paljon puuhaa esimerkiksi agilityn muodossa.

## Lähteet
* http://www.wild-web.net/main/mod19.php?sid=&rub=3&was=Jagdhunde&was1=Erdhunde&was2=Westfalenterrier&id=124 
* http://www.landesanwaltschaft.bayern.de/documents/06a01625b.pdf
* http://www.reocities.com/c_leed/new/westfalenterrier.html 

### Viitteet

## Katso myös
* Terrieri 
* Koira

## Aiheesta muualla
* Verein für Westfalenterrier e.V.
* Der Westfalenterrier
Trietyyliamiini

**Trietyyliamiini** (C6H15N) on tertiäärinen amiini. Aine on huoneenlämmössä osittain veteen liukeneva neste (112 g/L)https://www.sigmaaldrich.com/MSDS/MSDS/DisplayMSDSPage.do?country=CA&language=en&productNumber=471283&brand=SIAL&PageToGoToURL=https://www.sigmaaldrich.com/catalog/product/sial/471283?lang=en, jolla on ammoniakkia muistuttava haju. Kuten useat muutkin amiinit myös trietyyliamiini on emäs ja kykenee syövyttämään jopa kuparia .

## Synteesi
Trietyyliamiinia voidaan valmistaa halogenoidiusta alkaaneista kuten bromietaanista korvautumisreaktiolla ammoniakilla. Prosessin ensimmäisessä vaiheessa muodostuu etyyliamiinia ja vetybromidia. Etyyliamiini reagoi bromietaanin kanssa, jolloin muodostuu dietyyliamiinia, joka reagoi edelleen bromietaanin kanssa muodostaen trietyyliamiinia. 
:CH3CH2Br + NH3 → CH3CH2NH2 + HBr
:CH3CH2Br + CH3CH2NH2 → CH3CH2NHCH2CH3 + HBr
:CH3CH2Br + CH3CH2NHCH2CH3 → (CH3CH2)3N + HBr

Muita tapoja valmistaa trietyyliamiinia ovat ammoniakin ja alkoholin reaktio koboltti- tai nikkelikatalyytin avulla  sekä dietyyliamiinin ja dimetyyliamiinin seoksen reaktio eteenin kanssa .

## Käyttö
Trietyyliamiinia käytetään orgaanisessa synteesissä muun muassa lääkkeiden ja torjunta-aineiden valmistuksessa  sekä muovien valmistamisessa reaktion kiihdyttimenä sekä myös valimoissa.

## Turvallisuus
Hengitettynä aine aiheuttaa hengitysvaikeuksia sekä huononolon tunnetta. Pitempiaikainen altistus voi aiheuttaa keuhkoödeeman  ja mahdollisesti myös astman. Silmiin juotuessaan trietyyliamiini aiheuttaa hetkellisesti näkökyvyn huonontumista.

## Lähteet
Fiivit

**Fiivit** (*Sayornis*) on tyrannien heimoon kuuluva lintusuku.

## Lajit
* Harmaafiivi (*Sayornis phoebe*)
* Mustafiivi (*Sayornis nigricans*)
* Ruskofiivi (*Sayornis saya*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Sayornis
Väijyt

**Väijyt** (*Myiodynastes*) on tyrannien heimoon kuuluva lintusuku.

## Väijyihin (''Myiodynastes'') kuuluvia lajeja
* Costaricanväijy (*Myiodynastes hemichrysus*)
* Perunväijy (*Myiodynastes bairdii*)
* Rotkoväijy (*Myiodynastes luteiventris*)
* Viiksiväijy (*Myiodynastes chrysocephalus*)
* Viiruväijy (*Myiodynastes maculatus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Myiodynastes
Näpsyt

**Näpsyt** (*Poecilotriccus*) on napsijoiden heimoon kuuluva amerikkalainen lintusuku. Sukuun kuuluu 12 lajia.

## Näpsyihin kuuluvia lajeja
* Brasiliannäpsy (*Poecilotriccus senex*)
* Cuzconnäpsy (*Poecilotriccus albifacies*)
* Harmaanäpsy (*Poecilotriccus fumifrons*)
* Kultanaamanäpsy (*Poecilotriccus plumbeiceps*)
* Kultasiipinäpsy (*Poecilotriccus calopterus*)
* Kuparinäpsy (*Poecilotriccus russatus*)
* Mustaviittanäpsy (*Poecilotriccus pulchellus*)
* Ruosteotsanäpsy (*Poecilotriccus latirostris*)
* Ruskohuppunäpsy (*Poecilotriccus luluae*)
* Ruskolakkinäpsy (*Poecilotriccus ruficeps*)
* Siepponäpsy (*Poecilotriccus capitalis*)
* Valkokulmanäpsy (*Poecilotriccus sylvia*)

## Lähteet

## Aiheesta muualla
*ITIS: Poecilotriccus
Zorigtbaataryn Enkhzorig

**Zorigtbaataryn Enkhzorig** (; 27. helmikuuta 1987 – 4. marraskuuta 2018) oli mongolialainen amatöörinyrkkeilijä. Vuonna 2006 hän hävisi Aasian kisoissa nyrkkeilymestaruuden loppuottelussa uzbekistanilaiselle Bahodirjon Sultonoville pistein 15-37. Vuoden 2008 Pekingin olympialaisissa hän putosi toisella kierroksella pois häviten kuubalaiselle Idel Torrientelle pistein 10-9.

## Lähteet
Euromaster

**Euromaster** on Michelin-konserniin kuuluva rengas- ja autohuoltoalan yritys, jolla on toimintaa 17 Euroopan maassa ja noin 2&nbsp;500 palvelupistettä.
## Euromaster Suomessa
Suomessa Euromasterilla on 61 omaa palvelupistettä sekä yli 20 partner-pistettä. Suomen pääkonttori sijaitsee Porissa. Euromaster-nimi otettiin käyttöön Suomessa vuonna 1992.

Euromaster myy renkaita henkilö-, paketti- ja SUV-autoihin, rekkoihin sekä teollisuus-, maansiirto- ja maatalouskoneisiin. Euromasterin edustamia rengasmerkkejä ovat mm. Michelin, BFGoodrich, Nokian Renkaat, Goodyear, Continental, Kumho, Hankook, Falken, Tigar, Kormoran, Sailun ja Yartu. Rengaspalveluiden lisäksi Euromaster tarjoaa myös autohuoltopalveluita.

## Lähteet

## Aiheesta muualla
* Euromasterin kotisivut
Mongolia kesäolympialaisissa 2008

**[[Mongolia]]** osallistui Pekingin kesäolympialaisiin 2008 29-henkisellä joukkueella seitsemässä eri lajimuodossa. Näissä olympialaisissa Mongolia menestyi paremmin kuin koskaan ennen: maa voitti kaksi kulta- ja kaksi hopeamitalia. 

## Mitalistit
Judoka Naidangiin Tüvshinbajar oli kaikkien aikojen ensimmäinen mongolialainen, joka voitti olympiakultaa. Pistooliampuja Gundegmaa Otryad oli ensimmäinen, joka voitti Mongolialle hopeaa sitten vuoden 1980 Moskovan olympialaisten. Pürevdorjiin Serdamba oli ensimmäinen mongolialainen, joka voitti hopeaa nyrkkeilyssä. Enkhbatyn Badar-Uugan voitti nyrkkeilyssä kultaa tuoden samalla Mongolialle historiansa ensimmäisen kultamitalin nyrkkeilyssä. Samalla kultamitali oli toinen Mongolian koskaan saama kultamitali olympialaisista. 

## Ammunta

Mongoliaa edusti kolme naista, kaksi pistooli- ja yksi kiväärilajeissa. He saavuttivat kuudella suorituksella kaksi finaalipaikkaa ja yhden hopean.

## Aiheesta muualla
*http://www.olympic.mn/
*http://www.olympic.mn/?module=content&id=110&menuid=207#ju
*http://www.olympic.mn/?module=content&id=124&menuid=216
Be My Baby

**Be My Baby** on tyttötrio The Ronettesin vuonna 1963 ilmestynyt single, jonka tuottajana toimi Phil Spector. Kappaleen tekijät ovat Spectorin lisäksi Jeff Barry ja Ellie Greenwich. The Ronettes -yhtyeestä singlellä laulaa ainoastaan Ronnie Bennett (myöhemmin Phil Spectorin vaimo). Ilmestyessään kappale nousi Yhdysvalloissa Billboardin Pop Singles Chart -listan kakkoseksi ja Britanniassa Record Retailer -listan neloseksi. 

Kappaletta hallitsevat Bennettin laulun lisäksi Hal Blainen tarttuva ja usein jäljitelty rumpukomppi sekä Phil Spectorille tyypillinen äänivalli ("wall of sound"), jonka käytössä "Be My Babya" pidetään yhtenä onnistuneimmista esimerkeistä. The Beach Boysin johtohahmo Brian Wilson on luonnehtinut "Be My Babya" kaikkien aikojen suurimmaksi popäänitteeksi.

*[[Rolling Stone]]* -lehden vuoden 2004 "500 Greatest Songs of All Time" -listalla "Be My Baby" on sijalla 22. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen kahdenneksitoista. Vuonna 2007 Yhdysvaltain kongressin kirjasto valitsi "Be My Babyn" kansalliseen äänitteiden rekisteriin (National Recording Registry), jossa tuolloin oli 225 yhdysvaltalaista äänitettä.

"Be My Babya" ovat myöhemmin versioineet muun muassa Andy Kim (vuoden 1970 listahitti, jonka tuotti Jeff Barry), John Lennon, The Lightning Seeds, Bay City Rollers, Blue Öyster Cult, We Are Scientists, Psyched Up Janis, Maroon 5, Glasvegas ja Travis.

## Lähteet
Siepparit

**Siepparit** (*Empidonax*) on tyrannien heimoon kuuluva lintusuku.

## Sieppareihin (''Empidonax'') kuuluvia lajeja
* Katajasieppari (*Empidonax wrightii*)
* Korpisieppari (*Empidonax virescens*)
* Kuusisieppari (*Empidonax flaviventris*)
* Leppäsieppari (*Empidonax alnorum*)
* Metsäsieppari (*Empidonax difficilis*)
* Mäntysieppari (*Empidonax affinis*)
* Nokipääsieppari (*Empidonax atriceps*)
* Pajusieppari (*Empidonax traillii*)
* Pensassieppari (*Empidonax oberholseri*)
* Pikkusieppari (*Empidonax minimus*)
* Pilvimetsäsieppari (*Empidonax flavescens*)
* Rusorintasieppari (*Empidonax fulvifrons*)
* Tammisieppari (*Empidonax occidentalis*)
* Valkokurkkusieppari (*Empidonax albigularis*)
* Vuorisieppari (*Empidonax hammondii*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Empidonax
ISouljaBoyTellem

**iSouljaBoyTellem** on rap-artisti Soulja Boyn toinen studioalbumi, joka Albumi julkaistiin 16. joulukuuta 2008.

## Kappaleet

## Ylijääneet kappaleet

## Listasijoitukset

## Lähteet
Marjaana Savander

**Mirja Aarla Marjaana Savander** (s. 16. syyskuuta 1938 Helsinki) on suomalainen taidemaalari.
Savanderin maalauksissa on nähty abstrahoivaa ja lyyristä kolorismia romantisoivien kukka- ja naisaiheiden ohella.

Savander opiskeli Helsingin Vapaassa taidekoulussa vuosina 1957–1958 sekä Taideteollisuusopistossa (Ateneum, nykyisin Taideteollinen korkeakoulu), josta hän valmistui vuonna 1962. Hänen teoksiaan oli ensi kerran esillä vuonna 1980. Savander on pitänyt yksityisnäyttelyitä sekä osallistunut kotimaisiin ja ulkomaisiin yhteisnäyttelyihin.

Savanderille myönnettiin Espoon kaupungin yksivuotinen taiteilija-apuraha vuonna 1986. Trophées de la Couleur -palkinnon hän sai Ranskassa vuonna 1992, Les Franc & Bourgeois’n järjestämässä kilpailussa. Savanderin töitä on muun muassa Espoon kaupungin, Seinäjoen kaupungin sekä Veikkaus Oy:n kokoelmissa.
Marjaana Savander kuuluu Taidemaalariliittoon.

## Lähteet

## Aiheesta muualla
* 
* Hagelstamin galleria, Marjaana Savander, Väri - Färg
Nappaajat

**Nappaajat** (*Leptopogon*) on napsijoiden heimoon kuuluva lintusuku. Sukuun kuuluu 4 lajia.

## Nappaajiin (''Leptopogon'') kuuluvia lajeja
* Inkanappaaja (*Leptopogon taczanowskii*)
* Punarintanappaaja (*Leptopogon rufipectus*)
* Ruskopäänappaaja (*Leptopogon amaurocephalus*)
* Tuhkapäänappaaja (*Leptopogon superciliaris*)

## Lähteet

## Aiheesta muualla
*ITIS: Leptopogon
Kiinan kansantasavallan pääministeri

**Kiinan kansantasavallan pääministeri** () on maan valtioneuvoston johtaja. Pääministeri valitaan presidentin tapaan näytösvaaleissa viiden vuoden välein.

Puoluevaltiossa Kiinan kommunistisen puolueen korkeilla kaadereilla on usein kaksi virkaa, joista toinen puolueessa ja toinen maan valtionhallinnossa. Pääministeri on yleensä KKP:n politbyroon pysyvän komitean toiseksi tärkeimmällä sijalla. Pääministeriä on tukenut vuodesta 1983 lähtien neljä varapääministeriä.

Nykyinen pääministeri on Li Qiang.

Pääministeri johtaa valtioneuvoston päivittäistä työtä. Pääministerin asema on ollut erityisen tärkeä maan talouspolitiikan ja joskus myös ulkopolitiikan kannalta. Esimerkiksi Zhou Enlailla oli merkittävä ulkopoliittinen rooli Mao Zedongin aikakaudella. Xi Jinpingin aikakaudella pääministerin asema on kuitenkin heikentynyt puolueen pääsihteeriin nähden.

## Luettelo pääministereistä


## Lähteet
Pleasures of the Flesh

**Pleasures of the Flesh** on yhdysvaltalaisen metalliyhtyeen Exoduksen toinen studioalbumi, joka julkaistiin vuonna 1987.
Albumi on ensimmäinen Exoduksen levytys laulaja Steve Souzan kanssa.

## Kappalelista
#  
# 
# 
# 
# 
# 
# 
# 
# 
# 

## Kokoonpano
* Steve "Zetro" Souza - laulu
* Gary Holt - kitara
* Rick Hunolt - kitara
* Rob McKillop - basso
* Tom Hunting - rummut

## Aiheesta muualla
* Pleasures Of The Flesh discogs.com -sivustolla
*
Anna Morandi Manzolini

**Anna Morandi Manzolini** (1714–1774) opetti anatomiaa ja veisti anatomisia malleja vahasta. Hänen puolisonsa oli Bolognan yliopiston anatomian professori Giovanni Manzolini. Kun puoliso sairastui tuberkuloosiin, Anna Morandi Mazolini sai erityisluvalla opettaa tämän sijasta. Miehensä kuoltua hänestä tuli 1755 anatomian professori. Tieto hänen lahjakkuudestaan anatomisten mallien tekemisessä levisi kaikkialle Eurooppaan, ja hän sai kutsun Venäjälle Katariina Suuren hoviin ja muihinkin Euroopan hoveihin. Hänen mallinsa ovat nykyisinkin lääketieteessä käytettyjen mallien esikuvia. Niitä on säilynyt runsaasti, ja ne ovat Bolognan yliopiston museossa.

Hänet kutsuttiin useiden tieteellisten seurojen jäseneksi.

Hänen rintakuvansa on Rooman Pantheonissa, ja Bolognan yliopiston museossa on hänen itse vahaan veistämänsä omakuva.

## Lähteet

## Aiheesta muualla
* Bolognan yliopiston sivusto, elämäkerta
Jarkko Mikkola

**Jarkko Henrik Mikkola** (s. 6. heinäkuuta 1964 Lempäälä) on kokkolalainen näyttelijä ja näytelmäkirjailija. 

## Teatterikiinnitykset
**[[Oulun kaupunginteatteri]]* (1990-1992)
**[[Teatteri Vanha Juko]]* (2004-2010, 2015-2018)
**[[Kokkolan kaupunginteatteri]]* (elokuu 2020 - heinäkuu 2024)

## Novellit
**Kierros* (Weilin&Göös novellikokoelma Lähikuva 1988)

## Näytelmät
**Antero, ihmisen poika* (1991)
**Taivas jäi tekemättä*(1998)
**Pelkääjän paikalla* (1999)
**Hyppää pois* (2000)
**Ihmistä omassa liemessä* (2003)
**Ohikulkijoita* (2007) yhdessä Jukka Asikaisen kanssa
**Viides vuodenaika* (2023)

## Dramatisoinnit
**J.M Barrie: Peter Pan* (1994) yhdessä Mika Lehtisen kanssa.
**Andrus Kivirähk: Riihiukko* (2007) yhdessä Anna Veijalaisen kanssa.
**Erlend Loe: Kurtilla keittää* (2007) yhdessä Tuulia Leppihalmeen kanssa.
**Kari Hotakainen: FInnhits* (2020) yhdessä Tuomo Kemppaisen ja Juha Luukkosen kanssa.
## Filmografia
*Pintaa syvemmällä, 2015
*Roba, 2014
*Pyhä arki, 2006
*Joki, 2001
*Lapin kullan kimallus, 1999
*Ammattimies
*Pakanamaan kartta, 1991
*Anni tahtoo äidin, 1989
*Aaveita ja valkoisia valheita

## Lähteet
*jarkkomikkola.fi
*Näytelmät.fi
*

### Viitteet
Bodhicitta

**Bodhicitta** (*valaistumismieli*) tarkoittaa buddhalaisuudessa mieltä, joka pyrkii valaistumiseen ja myötätuntoon kaikkien olentojen hyödyksi. Bodhicitta on spontaani toive saavuttaa valaistuminen, jonka taustalla on suuri myötätunnon luoma motivaatio pelastaa kaikki olennot. Toiminnan mukana on myös onnistunut irtaantuminen minuuden illuusiosta.

Suuren myötätunnon ja valaistumisen mieli motivoi tulemaan Buddhaksi niin nopeasti kuin mahdollista ja kaikkien olentojen hyödyksi. Bodhicitta on tarve korvata muiden kärsimys onnellisuudella. Mutta koska kaiken kärsimyksen lopullinen päätös on nirvana, niin valaistumismielen kannalta on välttämätöntä olla motivoitunut auttamaan muita heräämiseen eli valaistumiseen.

Henkilöä joka spontaanisti havaitsee itsessään tai pyrkii altruistiseen valaistumismieleen käytetään nimitystä bodhisattva, valaistumisolento. Se on hyvin keskeinen mahayana-buddhalaisuuden ihanne. 

## Lähteet

* Dilgo Khyentse, Valaistunut rohkeus  s.124
Kehite

**Kehite** on valokuvauksessa käytettävä kemikaali, joka muuttaa filmin, valokuvapaperin tms. valoherkälle pinnalle valotuksessa syntyneen piilevän eli latentin kuvan näkyväksi.

Mustavalkokehityksessä valottuneet, valoherkät hopeasuolakiteet muuttuvat metalliseksi hopeaksi, joka ei enää ole valoherkkää. Kehitetty filmi tai paperi vaatii vielä ns. kiinnityksen, jossa valottumattomat hopeasuolakiteet poistetaan kuvasta. Metallinen hopea näkyy valmiissa materiaalissa mustana, ja tästä syystä filmin kuva on negatiivi mutta sen läpi valotettu paperivedos on taas negatiivin negatiivi eli positiivi. 

Väri- ja mustavalkonegatiivifilmille, diafilmeille, valokuvauspapereille jne. on kullekin omat kehitteensä. Vaikuttavana aineena kehitteessä on tavallisesti metoli, fenidoni tai hydrokinoni. Eräs tunnettu mv-filmikehite on Agfan markkinoille tuoma Rodinal, joka patentoitiin jo vuonna 1891, ja lienee vanhimpia edelleen käytössä olevia tuotteita valokuvauksen alalla.

Liian tiheän negatiivin korjaamiseen tarvitaan heikennettä.
Oskar Lafontaine

**Oskar Lafontaine** (s. 16. syyskuuta 1943 Saarlouis) on saksalainen poliitikko. Hän on entinen vasemmistopuolueen puheenjohtaja ja nykyinen kansanedustaja. Ennen uraa vasemmistopuolueessa hän toimi 1990-luvulla keskustavasemmistolaisessa SPD:ssä.

Hän on toiminut Saarlandin osavaltion pääministerinä vuosina 1985–1998 ja koko liittovaltion valtiovarainministerinä 1998–1999. Talousministerinä hän ajoi Euroopan talousyhteistyön tiivistämistä ja veropolitiikan yhtenäistämistä. Hän lähti ministerinpaikalta ja SPD:n puheenjohtajanpaikalta vuonna 1999 riitaannuttuaan Gerhard Schröderin kanssa. Hänestä tuli uuden Vasemmistopuolue Die Linken keulahahmo.

## Lähteet

## Aiheesta muualla

* Erkki Tuomiojan arvio Lafontainen muistelmista 1999
Raportti

**Raportti** on objektiivisuuteen pyrkivä selonteko asiasta tai tapahtumasta. Raportin tarkoituksena on saattaa lukija tietoiseksi asiasta ja jättää kohteelle valta muodostaa siitä omat mielipiteensä. Raportti voi myös olla hyvinkin laaja ja kattava selonteko aiheesta, kuten esimerkiksi Yhdysvaltojen presidentin John F. Kennedyn murhaa tutkineen Warrenin komission raportti tai ilmastonmuutoksen maailmanlaajuisia talousvaikutuksia käsittelevä Sternin raportti.

Uutisterminä raportti tarkoittaa asiatyylistä, faktapohjaista ja tiivistä selontekoa uutistapahtumasta. Raportti on eri asia kuin reportaasi, joka on toimittajan tekemä ja muodoltaan raporttia vapaampi ja voi sisältää laajemman kuvauksen aiheeseen liittyvistä taustoista. Reportaasi voi sisältää myös yksityiskohtaista tietoa, toimittajan henkilökohtaisia näkemyksiä tai arveluja sekä haastatteluja.
Ƒ

**Ƒ** (**ƒ**) on latinalaisiin aakkosiin kuuluva kirjain.

Kirjain esiintyy ewen kielessä, jossa sillä kuvataan soinnitonta bilabiaalista frikatiivia (IPA: [ɸ]). Sitä käytetään myös guldenin ja floriinin valuuttamerkkinä sekä valokuvauksessa aukkosuhteen (niin sanottu f-luku) merkkinä.
Piiloasemaongelma

**Piiloasemaongelma** syntyy kun radiotiellä on este, jonka läpi radiotieto ei siirry. Yksinkertaisimmillaan verkossa on kolme lähettäjä-vastaanottajaa, joista kaksi ei kuule toisiaan. Tällöin toisistaan tietämättä kaksi lähettäjä-vastaanottajaa lähettävät tietoa samanaikaisesti kolmannelle, josta aiheutuu törmäys(CS) kun samanaikaisia lähetyksiä ei pystytä vastaanottamaan.

## Lähteet
*http://www.cs.helsinki.fi/u/marttine/tili/IIs03/luennot/L6c1.pdf
213 (yhtye)

**213** oli Snoop Doggin, Nate Doggin ja Warren G:n muodostama rap-yhtye. Yhtye perustettiin Long Beachissä Kaliforniassa. 213 julkaisi ainoaksi jääneen albuminsa *[[The Hard Way]]n* vuonna 2004.

Ryhmä nimettiin Long Beachin entisen suuntanumeron *213* mukaan. Ryhmä perustettiin jo 1980-luvun lopulla, jolloin Warren G oli DJ, Snoop Dogg räppäsi ja Nate Dogg lauloi. Kolmikko suunnitteli yhteisalbumin tekemistä jo yli 12 vuotta ennen *The Hard Wayn* julkaisua, mutta he olivat aina liian kiireisiä levysopimuksiensa vuoksi.

15. maaliskuuta 2011 yhtyeen jäsen Nate Dogg kuoli sydämen vajaatoimintaan.

## Diskografia
### Albumit
* The Hard Way (2004)

### Singlet
* "So Fly" (2004)
* "Groupie Love" (2004)

## Lähteet
Mikko Roiha

**Mikko Aleksi Roiha** (s. 7. joulukuuta 1971 Helsingin maalaiskunta) on suomalainen teatteriohjaaja.

## Elämä ja ura
Roiha opiskeli Tampereen yliopiston näyttelijäntyön laitoksella 1993–1994. Hän valmistui taiteen kandidaatiksi vuonna 1997 Taideteollisen korkeakoulun elokuvataiteen osastolta pääaineenaan ohjaaminen ja käsikirjoittaminen.

Vuosina 1998–1999 Roiha työskenteli ohjaajana Kajaanin kaupunginteatterissa ja vuosina 2001–2003 Seinäjoen kaupunginteatterin johtajana. Hän on ohjannut näytelmiä myös Kouvolan Teatterille, Joensuun, Vaasan, Oulun ja Kuopion kaupunginteattereille sekä Rakastajat-teatterille, Koko-teatterille, Lilla Teaternille, Tampereen Työväen Teatterille ja Tanssiteatteri Minimille.

Roiha tunnetaan erityisesti klassisten näytelmien moderneista ohjauksista, joista hän sai näyttämötaiteen valtionpalkinnon vuonna 2008. Hän on sovittanut uudelleen muun muassa Hella Wuolijoen Niskavuori-näytelmiä. Roiha on sovittanut näytelmiksi myös muun muassa Pirkko Saision omaelämäkerrallisia teoksia.

Roiha asuu Berliinissä. Hän on avoimesti homoseksuaali. Vuosina 1992–1993 Roiha näytteli baarimikko Timoa satiirisarjassa *[[Hyvät herrat]]*.

## Teatteriohjauksia
* *Maailman laidalla* (1998), Vapaa teatteri
* *[[Niskavuoren Heta]]* (1999), Kajaanin kaupunginteatteri
* *Niskavuoren naiset* (1999), Rakastajat-teatteri (Pori)
* *Valokuvavarkaat* (1999), Seinäjoen kaupunginteatteri
* *Tohvelisankarin rouva* (2001), Kouvolan Teatteri
* *[[Anna Liisa]]*, Joensuun kaupunginteatteri (2000) ja Vaasan kaupunginteatteri (2003, myös lavastus)
* *Niskavuoren nuori emäntä* (2001), Seinäjoen kaupunginteatteri
* *[[Pesärikko]]* (2003), Seinäjoen kaupunginteatteri
* *Elämä ja kuolema* (2004), Oulun kaupunginteatteri
* *Kovan onnen lapsia* (2004), Kuopion kaupunginteatteri (myös lavastus)
* *Kipinähai* (2004), Tampereen yliopiston näyttelijäntyön laitos (myös lavastus)
* *[[Kolme sisarta]]* (2004), Lilla Teatern
* *Pienin yhteinen jaettava* (2006), Teatteri Turmio/Tampereen Työväen Teatteri/Oulun kaupunginteatteri
* *[[Seitsemän veljestä]]* (2008), Tampereen Työväen Teatteri
* *Sulaketta lainaamassa* (2008), Tanssiteatteri Minimi (myös käsikirjoitus ja lavastus)
* *[[Juha (romaani)|Juha]]* (2010), Tanssiteatteri Minimi/Korjaamo Teatteri/Seinäjoen ja Turun kaupunginteatterit (myös käsikirjoitus ja lavastus)
* *Vincent River* (2010), Vapaa Teatteri/Korjaamo Teatteri/Tampereen Työväen Teatteri/Turun ja Lahden kaupunginteatterit (myös lavastus)
* *Villisorsa*, Tampereen Työväen Teatteri/Lahden kaupunginteatteri (myös dramatisointi ja lavastus)
* *Kenttä*, Vapaa Teatteri/Korjaamo Teatteri/Kajaanin ja Vaasan kaupunginteatterit
* *Vastarinta*, Vapaa Teatteri/Teatteri Jurkka/Jonsuun kaupunginteatteri
* *Sylvi*, Vapaa Teatteri/Klockriketeatern/Turun ruotsalainen teatteri/Wasa Teater/Kokkolan ja Savonlinnan teatterit/Riksteatern (myös sovitus ja lavastus)
Lähde

## Palkinnot ja tunnustukset
* valtion viisivuotinen taiteilija-apuraha 2007
* näyttämötaiteen valtionpalkinto 2008
* taiteilijaprofessorin kymmenvuotinen apuraha 2015

Lähde

## Lähteet

## Aiheesta muualla
* Vinberg-Mäkinen, Mirja: Esittely: Mikko Roiha Näytelmät.fi. 2008.
Ghost Riders in the Sky

**Ghost Riders in the Sky** (alkup. **(Ghost) Riders in the Sky: A Cowboy Legend**) on Stan Jonesin vuonna 1948 kirjoittama Country & Western -kappale. Siitä on tullut yksi levytetyimmistä kantrilauluista ja sitä esittäneisiin artisteihin kuuluvat muun muassa Burl Ives, Johnny Cash, Elvis Presley, Bing Crosby, Dean Martin ja The Blues Brothers.

Kappaleen sanoitti suomeksi Tapio Kullervo Lahtinen nimellä "Aaveratsastajat". Suomenkielinen versio tunnetaan kertosäkeestään "jipi-ai-jee, jipi-ai joo, aaveet taivahan", kun taas alkuperäinen "jipi-ai joo, jipi-ai-jee, ghost riders in the sky". Eräissä suomenkielisissä tulkinnoissa on myös todella nopea tempo, kun taas alkuperäinen on melko hidas. Sen ovat levyttäneet muun muassa Henry Theel ja Metro-tytöt, Kari Tapio, Danny, Tapani Kansa, Mikko Järvinen, Reijo Taipale, Heikki Laurila, Ismo Alanko  ja Aikamiehet. Jopa Children of Bodom on esittänyt kappaleen Blooddrunk-levyllään ja Impaled Nazarene oman sovituksensa Sadogoat-EP:llään. Juha Vainio teki kappaleesta oman suomennoksensa nimellä "Hirvenmetsästys" ja sen levytti Pertti Metsärinteen yhtye vuonna 1970.

## Lähteet
*Suomen Äänitearkisto